Γεγονότα Ιανουαρίου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2016, συνοδευόμενα από τις πηγές μέσω των οποίων μεταδόθηκαν. 

## 1η Ιανουαρίου
;Πόλεμος και επιθέσεις
*Επεισόδιο με μαζικούς πυροβολισμούς γίνεται στο Τελ Αβίβ του Ισραήλ, με αποτέλεσμα να σκοτωθούν 2 άτομα και 8 να τραυματιστούν. (''Haaretz'')

;Δυστυχήματα και καταστροφές
*Στη διάρκεια των εορτασμών για την έλευση του 2016 από αδέσποτες σφαίρες αλλά και πυροτεχνήματα σκοτώνονται 2 και τραυματίζονται 384 άτομα στις Φιλιππίνες. (ethnos.gr)

;Διεθνείς σχέσεις
*Σε ισχύ τίθεται η συμφωνία για ελεύθερο εμπόριο ανάμεσα στην Ουκρανία και στην ΕΕ. (Radio Free Europe/Radio Liberty)

;Νόμος και έγκλημα
*Αρχίζει να ισχύει στην Κίνα, η πολιτική των 2 παιδιών. Μέχρι σήμερα απαγορευόταν να κάνουν περισσότερα από ένα παιδιά στη χώρα.(AFP μέσω Channel NewsAsia) 

;Πολιτική και εκλογές
*Ο Όλαφουρ Ράγκναρ Γκρίμσον, Πρόεδρος της Ισλανδίας επί 20 χρόνια, ανακοινώνει στη διάρκεια του πρωτοχρονιάτικου τηλεοπτικού του διαγγέλματος ότι δεν προτίθεται να διεκδικήσει την επανεκλογή του για 6η θητεία, όταν διεξαχθούν οι προεδρικές εκλογές, τον Ιούνιο. (Visir)

## 2 Ιανουαρίου
;Πόλεμος και επιθέσεις
*Σε επίθεση τρομοκρατών με βαρύ οπλισμό, που σημειώνεται σε αεροπορική βάση της Ινδίας στην πόλη Παθανκότ του Πουντζάμπ σκοτώνονται 3 μέλη των δυνάμεων ασφαλείας και 4 από τους δράστες. (DNA)
*Στο Μεξικό, η δήμαρχος του Τεμίσκο την πολιτεία Μορέλος, Γκιζέλα Μότα Οκάμπο δολοφονείται από ενόπλους στο σπίτι της, πριν κλείσει μία ημέρα από την ανάληψη των καθηκόντων της. Ο κυβερνήτης του Μορέλος αποδίδει τη δολοφονία της δημάρχου στο οργανωμένο έγκλημα, χωρίς να αναφέρει κάποιο συγκεκριμένο καρτέλ ή οργάνωση. (AP μέσω ''Daily Mail'')

;Νόμος και έγκλημα
*Σεΐχης Νιμρ
**Η σαουδαραβική κυβέρνηση εκτελεί 47 άτομα για τρομοκρατία, ανάμεσα στα οποία και τον Σεΐχη Νιμρ αλ Νιμρ, έναν σημαίνοντα Μουσουλμάνο κληρικό, σιίτη και ηγέτη της αντικυβερνητικής ομάδας της σιιτικής αντιπολίτευσης. Η εκτέλεση πυροδοτεί διεθνείς αντιδράσεις. (BBC) (The Nation) (Indian Express) (Reuters)
**Ιρανοί διαδηλωτές πυρπολούν τη σαουδαραβική πρεσβεία στην Τεχεράνη, σε ένδειξη διαμαρτυρίας για την εκτέλεση του Νιμρ. (''The New York Times'')

## 3 Ιανουαρίου
;Πόλεμος και επιθέσεις
*Εμφύλιος πόλεμος στο Ιράκ:
**Το Ισλαμικό Κράτος του Ιράκ και της Συρίας αναλαμβάνει την ευθύνη για την επίθεση αυτοκτονίας που σημειώνεται σε βάση του ιρακινού στρατού κοντά στην πόλη Τικρίτ, που είχε απολογισμό τουλάχιστον 15 νεκρούς και 22 τραυματίες. (Reuters)
*Σε 6 ανέρχεται ο νεκρός των εξτρεμιστών που σκοτώθηκαν μία ημέρα μετά την επίθεση σε ινδική αεροπορική βάση στο Παθανκότ του Πουντζάμπ. Οι αντιτρομοκρατικές επιχειρήσεις συνεχίζονται και ο αριθμός των τραυματιών έφτασε τους 20. (DNA)

;Περιβάλλον
*Το Ηνωμένο Βασίλειο κηρύσσει τη Νήσο της Αναλήψεως και τις γύρω θάλασσες του Ατλαντικού ως θαλάσσια προστατευμένη περιοχή, όπου θα απαγορεύεται η αλιεία. (BBC)

;Διεθνείς σχέσεις
*Η Σαουδική Αραβία διακόπτει τις διπλωματικές σχέσεις με το Ιράν μία ημέρα μετά την εκτέλεση του Σεΐχη Νιμρ αλ Νιμρ. (BBC)

## 4 Ιανουαρίου
;Καταστροφές και δυστυχήματα
*Από σεισμό μεγέθους 6,8 βαθμών της κλίμακας Ρίχτερ στην Ιμφάλ της Ινδίας, στα σύνορα με τη Μιανμάρ, σκοτώνονται τουλάχιστον 9 άτομα και 200 τραυματίζονται. (in.gr) 
*Στην Πολωνία σε 21 ανέρχεται ο αριθμός των νεκρών από το πολικό ψύχος τα δύο τελευταία 24ωρα στη χώρα. (naftemporiki.gr)
*Στην πρωτεύουσα Άγκυρα της Τουρκίας, σκοτώνονται 7 άτομα και 23 τραυματίζονται, όταν το λεωφορείο στο οποίο επέβαιναν ξέφυγε της πορείας του, εξαιτίας του παγωμένου οδοστρώματος. (naftemporiki.gr/euronews)

;Διεθνείς σχέσεις
*Το Μπαχρέιν, τα Ηνωμένα Αραβικά Εμιράτα και το Σουδάν διακόπτουν τις διπλωματικές τους σχέσεις με το Ιράν. (BBC)

;Πολιτική και εκλογές
*Ο Κάστεν Νέμρα εκλέγεται Πρόεδρος των Νήσων Μάρσαλ από το Κοινοβούλιο και γίνεται ο νεότερος σε ηλικία πρόεδρος στη χώρα αυτή. (Radio New Zealand)

## 5 Ιανουαρίου

;Δυστυχήματα και καταστροφές
*Προσφυγική κρίση στην Ευρώπη:
**Ξεβράζονται στις ακτές του Αϊβαλί τα πτώματα 34 ανθρώπων, στους οποίους συμπεριλαμβάνονται και 3 παιδιά, έπειτα απ΄τη βύθιση των σκαφών τους. Οι πρόσφυγες επιχειρούσαν να φτάσουν στη Λέσβο. (Ο Φιλελεύθερος)

;Νόμος και έγκλημα
*Στην Κίνα εμπρηστής βάζει φωτιά σε λεωφορείο στη βόρεια περιφέρεια Νινγκσιά, με αποτέλεσμα να πεθάνουν 14 άνθρωποι και να τραυματιστούν άλλοι 32. Ένας ύποπτος καταζητείται για το έγκλημα. (Sigma Live)

;Πολιτική και εκλογές
*Στην Μπουρκίνα Φάσο, η Ροζίν Φρανσίν Κουλιμπαλί διορίζεται πρωθυπουργός.(sen360.com)
*Για πρώτη φορά από το 1999 η αντιπολίτευση έχει την πλειοψηφία των εδρών στο Κοινοβούλιο της Βενεζουέλας. Αρχίζει η νέα κοινοβουλευτική περίοδος. (skai.gr) 

## 6 Ιανουαρίου
;Πόλεμος και επιθέσεις
*Το παρακλάδι του Ισλαμικού Κράτους στη Λιβύη συνεχίζει τις επιθέσεις σε πετρελαϊκές εγκαταστάσεις στα λιμάνια της Σίντρα και Ρας Λανούφ, με αποτέλεσμα να σκοτωθούν τουλάχιστον 10 μέλη του προσωπικού ασφαλείας και άλλα 40 να τραυματιστούν.(Al-Jazeera) (BBC)

;Τέχνες και πολιτισμός
*Η ταινία *[[Ο Πόλεμος των Άστρων: Επεισόδιο 7 - Η Δύναμη Ξυπνά|Πόλεμος των Άστρων: Η Δύναμη Ξυπνά]]* καταρρίπτει τα ρεκόρ όλων των εποχών υπερβαίνοντας το όριο των 800 εκατομμυρίων δολαρίων σε εισπράξεις στις ΗΠΑ και στον Καναδά, καταρρίπτοντας το προηγούμενο ρεκόρ των 760,5 εκατομμυρίων δολαρίων που είχε καταγράψει η ταινία "Avatar" το 2009. (''Hollywood Reporter'')

;Διεθνείς σχέσεις
*Η Βόρεια Κορέα ανακοινώνει ότι πραγματοποίησε δοκιμή βόμβας υδρογόνου. Εκεί οφείλεται προφανώς και η σεισμική δόνηση μεγέθους 5,1 βαθμών της κλίμακας Ρίχτερ κοντά στο Σουνγκιμπαεγκάμ της Βόρειας Κορέας. (Bloomberg) (''The Guardian'')

;Θρησκεία
*Για πρώτη φορά έπειτα από 94 χρόνια τελείται ο αγιασμός των υδάτων στη Σμύρνη. (skai.gr) 

## 7 Ιανουαρίου
;Πόλεμος και επιθέσεις
*Στη Λιβύη σκοτώνονται τουλάχιστον 65 άτομα σε βομβιστική επίθεση αυτοκτονίας που εκδηλώνεται σε αστυνομική σχολή στην πόλη Ζλιτέν.(kathimerini.gr)

;Πολιτική και εκλογές
*Στον Λίβανο για 34η φορά αποτυγχάνει η απόπειρα εκλογής Προέδρου από το Κοινοβούλιο λόγω έλλειψης απαρτίας (μόνο 36 βουλευτές προσήλθαν στην ψηφοφορία, ενώ απαιτείτο τουλάχιστον 86 να είναι παρόντες από τους συνολικά 128 της Βουλής).(KUNA)
*Ο νέος πρόεδρος της Μπουρκίνα Φάσο, Ρος Μαρκ Κριστιάν Καμπορέ, διορίζει τον οικονομολόγο Πολ Καμπά Τιεμπά στην πρωθυπουργία.(Reuters)
*Ολοκληρώνονται οι βουλευτικές εκλογές στο Κιριμπάτι, με τον δεύτερο γύρο (για 25 έδρες). Σύμφωνα με τα πρώτα αποτελέσματα, δύο υπουργοί της κυβέρνησης έχασαν την έδρα τους. (Radio New Zealand)

## 8 Ιανουαρίου
;Πόλεμος και επιθέσεις
*Δύο ύποπτοι μαχητές του ΙΚΙΛ σκοτώνονται και 3 τουρίστες τραυματίζονται στην απόπειρα να γίνει επίθεση σε ξενοδοχείο στην πόλη Χουργκάντα της Αιγύπτου. (BBC)

;Καταστροφές
*Τρία άτομα αγνοούνται και 135 οικοδομήματα καταστρέφονται, ανάμεσα στα οποία και τα ιστορικά Εργαστήρια του Γιαρλούπ, έπειτα από δασική πυρκαγιά που πλήττει τη μικρή αυστραλιανή πόλη Γιαρλούπ. (SBS) (BBC)

;Νόμος και έγκλημα
*Το Ναυτικό του Μεξικό συλλαμβάνει ξανά τον φυγόδικο βαρόνο των ναρκωτικών Χοακίν Γκουσμάν, γνωστό και σαν "El Chapo", στο Λος Μότσις της Σιναλόα. (RT)

## 9 Ιανουαρίου
;Πόλεμος και επιθέσεις
*Δύο αστυνομικοί σκοτώνονται από τα πυρά ενόπλων κοντά στις Πυραμίδες της Γκίζας, στα περίχωρα του Καΐρου. (''The Independent'')
*Τουλάχιστον 60 άτομα σκοτώνονται σε ρωσικούς βομβαρδισμούς με στόχο το Μέτωπο Αλ Νάσρα σε φυλακές στη βόρεια συριακή πόλη Μααράτ αλ Νουμάν της επαρχίας Ιντλίμπ. Τα περισσσότερα από τα θύματα ήταν αντάρτες που φυλακίστηκαν από το μέτωπο, που αποτελεί παρακλάδι της Αλ Κάιντα.(The National), (AFP μέσω ''Daily Mail'')

;Καταστροφές
*Δασικές πυρκαγιές συνεχίζουν να μην έχουν τεθεί υπό έλεγχο στο Γιαρλούπ στη Δυτική Αυστραλία, όπου εντοπίστηκαν και 2 νεκροί.
(ABC News), [(''The Australian'')](http://www.theaustralian.com.au/news/disaster-funds-for-wa-bushfire-zone/news-story/d8997869198da4690844263685cc5b1c?utm_source=feedburner&utm_medium=feed&utm_campaign=Feed%3A%20TheAustralianTheNationNews%20(The%20Australian%20%7C%20The%20Nation))

;Αθλητισμός
*Ένας Βολιβιανός θεατής πεθαίνει στον 7ο γύρο μεταξύ Βολιβίας και Αργεντινής στη διάρκεια του Ράλι Ντακάρ. Το θύμα χτυπήθηκε από όχημα Mitsubishi με οδηγό τον Γάλλο Λιονέλ Μποντ. (ABC News Australia)

## 10 Ιανουαρίου

;Πόλεμος και επιθέσεις
*Οι τουρκικές ένοπλες δυνάμεις σκοτώνουν 32 Κούρδους μαχητές του παράνομου Εργατικού Κόμματος (PKK) στη διάρκεια στρατιωτικών επιχειρήσεων στη νοτιοανατολική Τουρκία. (Reuters) 

;Δυστυχήματα και καταστροφές
*Τουλάχιστον 16 άτομα σκοτώνονται όταν λεωφορείο που μεταφέρει ερασιτέχνες ποδοσφαιριστές κάνει βουτιά σε ποταμό στη Βερακρούζ στο ανατολικό Μεξικό.
(Business Standard)
*Από έκρηξη σε χώρο σκοποβολής στη Φεράρα της Ιταλίας, σκοτώνονται τουλάχιστον 3 άτομα. Η αιτία της έκρηξης είναι άγνωστη.(Ο Φιλελεύθερος)

;Διεθνείς σχέσεις
*Αμερικανικό βομβαρδιστικό αεροσκάφος Boeing B-52 Stratofortress πραγματοποιεί πτήση σε χαμηλό ύψος πάνω από τη Νότια Κορέα, σε μία επίδειξη δύναμης μετά την 4η πυρηνική δοκιμή από τη Βόρεια Κορέα στις 6 Ιανουαρίου. Το αεροσκάφος επέστρεψε στη βάση του στο Γκουάμ. (Reuters)

;Τέχνες και πολιτισμός
*Στην 73η απονομή των Χρυσών Σφαιρών στο Μπέβερλι Χίλτον του Μπέβερλι Χιλς της Καλιφόρνια, η ταινία *[[The Revenant]]* κερδίζει τα περισσότερα βραβεία. (''Los Angeles Times'')
**Η ταινία *[[Η διάσωση (ταινία)]]* αποσπά το βραβείο καλύτερης ταινίας για μιούζικαλ ή κωμωδία και ο πρωταγωνιστής της, Ματ Ντέιμον, το βραβείο καλύτερης αντρικής ερμηνείας σε μιούζικαλ ή κωμωδία. (AP) 
**Καλύτερη δραματική ταινία αναδεικνύεται η "The Revenant" με τον Λεονάρντο Ντικάπριο να κερδίζει το βραβείο καλύτερου δραματικού ηθοποιού. (Variety) 
*Ο Βρετανός μουσικός και ηθοποιός Ντέιβιντ Μπόουι πεθαίνει σε ηλικία 69 ετών από καρκίνο. (BBC)

## 11 Ιανουαρίου
;Πόλεμος και επιθέσεις
*Τζιχαντιστές επιτίθενται σε εμπορικό κέντρο της Βαγδάτης παίρνοντας ομήρους και σε έκρηξη παγιδευμένου οχήματος έξω από παράνομο καζινο γίεται δεύτερη επίθεση, σκοτώνοντας τουλάχιστον 51 άτομα συνολικά. Για αμφότερες τις επιθέσεις την ευθύνη αναλαμβάνει το Ισλαμικό Κράτος. (skai.gr) (BBC), (AAP μέσω SBS) (Reuters)

;Νόμος και έγκλημα
*Χιλιάδες άτομα διαδηλώνουν στη Λιψία εναντίον του αυξημένου αριθμού προσφύγων στην Ευρώπη, θεωρώντας τους πρόσφυγες υπεύθυνους για το κύμα μαζικών βιασμών κατά την παραμονή της Πρωτοχρονιάς στην Κολωνία και σε άλλες γερμανικές πόλεις.Έξι Πακιστανοί και ένας Σύριος πέφτουν θύματα επιθέσεων έπειτα από κάλεσμα ρατσιστικών οργανώσεων μέσω των κοινωνικών δικτύων για αντίποινα. (''Daily Mail'')

;Αθλητισμός
*Στο ποδόσφαιρο συλλόγων, ο Λιονέλ Μέσι από την Μπαρτσελόνα και η εθνική ομάδα ποδοσφαίρου της Αργεντινής κερδίζουν τη Χρυσή Μπάλα της FIFA για το 2015, για 5η φορά. Παγκόσμιος προπονητής της χρονιάς αναδείχθηκε ο τεχνικός της "Μπάρτσα", Λουίς Ενρίκε. Στις γυναίκες, καλύτερη ποδοσφαιρίστρια αναδείχθηκε η Κάρλι Λόιντ από τους Χιούστον Ντας και προπονήτρια η Τζιλ Έλις. (AP via Sportsfan)

## 12 Ιανουαρίου
;Πόλεμος και επιθέσεις
*Τουλάχιστον 10 άτομα σκοτώνονται και άλλα 15 τραυματίζονται, κυρίως γερμανοί τουρίστες, έπειτα από έκρηξη στην πλατεία Σουλταναχμέτ στην Κωνσταντινούπολη. Σε ανακοίνωση του πρωθυπουργού Αχμέτ Νταβούτογλου αναφέρεται ότι ο βομβιστής αυτοκτονίας ήταν σύριος και μέλος του Ισλαμικού Κράτους. (Nine MSN), (BBC), (Reuters via Sky News Australia) , (''The New York Times'') (CNN)
*Ο συριακός στρατός ανακαταλαμβάνει τη στρατηγικής σημασίας πόλη Σάλμα. (AFP μέσω Yahoo)

;Πολιτισμός
*Ένα χωριό που χρονολογείται από την Εποχή του Χαλκού ανακαλύπτεται από αρχαιολόγους στο Κέμπριτζσαϊρ του Ηνωμένου Βασιλείου. (BBC)

;Δυστυχήματα
*Σε δυστύχημα με φορτηγά που μεταφέρουν εργάτες υφασμάτων στην επαρχία Καμπόν Σπέου της Καμπότζης, σκοτώνονται 5 άτομα και άλλα 65 τραυματίζονται. (Today Online)

;Τεχνολογία
*Η Μάικροσοφτ παύει να υποστηρίζει τα Windows 8 και τον Internet Explorer εκδόσεις 8, 9 και 10. (Forbes)

## 13 Ιανουαρίου
*Τουλάχιστον 15 άτομα σκοτώνονται και δεκάδες τραυματίζονται έπειτα από έκρηξη βόμβας κοντά σε κέντρο κατά της πολιομυελίτιδας στην Κέτα του Πακιστάν.(Samaa)
*Η τουρκική αστυνομία συλλαμβάνει 3 ρώσους υπήκοους ως ύποπτους για διασυνδέσεις με το Ισλαμικό Κράτος. (ABC News) (Leader Call)

;Κουλτούρα
*Τρία τυχερά εισιτήρια της λοταρίας Powerball πωλούνται στις αμερικανικές πολιτείες Καλιφόρνια, Φλόριντα και Τενεσί. Το καθένα θα μοιραστεί το τζακπότ του 1,6 δισ, δολαρίων ΗΠΑ, που είναι και το μεγαλύτερο τζάκ ποτ σε λαχείο στην παγκόσμια ιστορία. (ABC News)

## 14 Ιανουαρίου
;Πόλεμος και επιθέσεις
*Σειρά εκρήξεων σημειώνονται στο κέντρο της ινδονησιακής πρωτεύουσας Τζακάρτα, με 7 νεκρούς. Υπήρξε επίσης ανταλλαγή πυρών, με 19 τραυματίες και την ευθύνη αναλαμβάνει το Ισλαμικό Κράτος.(Deutsche Welle)

;Υγεία
*Έξαρση του ιού Έμπολα στη Δυτική Αφρική
**Ο Παγκόσμιος Οργανισμός Υγείας κηρύσσει το τέλος της επιδημίας του ιού Έμπολα στη Δυτική Αφρική με τη Λιβερία αν είναι η τελευταία χώρα στην οποία δεν σημειώθηκε άλλο κρούσμα. (AFP μέσω Yahoo!)
**Ωστόσο, πεθαίνει ένα άτομο από τον ιό Έμπολα στη Σιέρα Λεόνε, λίγες ώρες μετά την ανακοίνωση του Παγκόσμιου Οργανισμού Υγείας.
(BBC)

;Επιστήμη και τεχνολογία
*Ανακοινώνεται η ανακάλυψη από αστρονόμους του μεγαλύτερου σούπερ νόβα που παρατηρήθηκε ποτέ από επιστήμονες, με την ονομασία ASASSN-15lh. (''Los Angeles Times'')

## 15 Ιανουαρίου
;Επιθέσεις και πόλεμος
*Επιθέσεις στην Ουαγκαντουγκού το 2016
**Ένοπλοι επιτίθενται στο εστιατόριο *Cappuccino* και στο ξενοδοχείο *Splendid*, παίρνοντας ομήρους στο κέντρο της πρωτεύουσας της Μπουρκίνα Φάσο, Ουαγκαντουγκού. Τουλάχιστον 20 άτομα είναι νεκρά. (BBC) (''The Guardian'')
**Την ευθύνη για την επίθεση αναλαμβάνει η Αλ Κάιντα για το Ισλαμικό Μαγκρέμπ (AQIM). Είναι η πρώτη ισλαμιστική επίθεση στην πόλη. (AFP/Reuters via ABC News Australia)
*Τρία άτομα συλλαμβάνονται από την αστυνομία στην Ινδονησία για σχέση με τις πρόσφατες επιθέσεις στην Τζακάρτα.
(AP μέσω Newser)

;Τέχνες και κουλτούρα
*Η Wikipedia γιορτάζει τα 15α της γενέθλια. (Wikipedia)

;Καταστροφές και δυστυχήματα
*Τουριστικό λεωφορείο που μεταφέρει χιονοδρόμους εκτρέπεται από την πορεία του σε δρόμο της περιφέρειας Ναγκάνο της Ιαπωνίας, με αποτέλεσμα να σκοτωθούν τουλάχιστον 14 άτομα και να τραυματιστούν άλλα 27. (Bloomberg) (Irish Independent)

;Υγεία
*Στη γαλλική πόλη Ρενς ένα άτομο είναι εγκεφαλικά νεκρό και 5 είναι σε κρίσιμη κατάσταση έπειτα από κλινική δοκιμή ενός πειραματικού φαρμάκου που παρασκεύασε η πορτογαλική εταιρεία Bial. (''The Guardian'') (Reuters μέσω New Zealand Stuff) (Reuters)

## 16 Ιανουαρίου

;Πόλεμος και επιθέσεις
*Δυνάμεις ασφαλείας της Μπουρκίνα Φάσο κάνουν έφοδο στο ξενοδοχείο Σπλέντιντ, όπου σημειώθηκε επίθεση των εξτρεμιστών της Αλ Κάιντα στο Ισλαμικό Μαγκρέμπ στη διάρκεια της περασμένης νύχτας. Περισσότεροι από 126 άνθρωποι απελευθερώνονται και τουλάχιστον 29 είναι νεκροί. (AP μέσω the ''Daily Mail''), (BBC), (CNN), (AFP μέσω ''Daily Star'') 
**Άλλα 10 πτώματα βρέθηκαν στο καφέ Cappucino, όπου επίσης έγινε επίθεση από τους ισλαμιστές. (AP μέσω''Miami Herald'')
*Στη Συρία, τουλάχιστον 75 Σύροι στρατιώτες πιστοί στο καθεστώς του Μπασάρ αλ Άσαντ σκοτώνονται έπειτα από την πολυμέτωπη επίθεση από το Ισλαμικό Κράτος του Ιράκ και της Συρίας στην ανατολική συριακή πόλη Ντέιρ εζ Ζορ. (AFP μέσω the ''Daily Mail'')
**Εκατοντάδες άμαχοι φέρονται να σκοτώθηκαν από τους ισλαμιστές του ΙΣΙΛ στην πόλη Ντεςιζ εζ Ζορ, ενώ το κρατικό συριακό πρακτορείο ειδήσεων (SANA) αναφέρει ότι σκοτώθηκαν "γύρω στους 300 αμάχους". (AFP μέσω Yahoo)

;Δυστυχήματα και καταστροφές
*Από πιθανή έκρηξη αερίου στην πόλη Αρνάσκο της Ιταλίας, σκοτώνονται τουλάχιστον 5 άτομα. (''Business Insider'')

;Διεθνείς σχέσεις
*Το Ιράν απελευθερώνει 4 Αμερικανοϊρανούς κρατουμένους, συμπεριλαμβανομένου και του ρεπόρτερ της *[[Washington Post]]* Τζέισον Ρεζάιαν. (''New York Times'')

;Πολιτική και εκλογές
*Γενικές εκλογές του 2016 στην Ταϊβάν
**Η υποψήφια του Δημοκρατικού Προοδευτικού Κόμματος της Ταϊβάν Τσάι Ινγκ-γουέν εκλέγεται ως πρώτη γυναίκα Πρόεδρος της Ταϊβάν, επικρατώντας του Έρικ Τσου, υποψηφίου από το κυβερνών κόμμα Κουομιντάνγκ, ο οποίος παραδέχτηκε την ήττα του και υπέβαλε την παραίτησή του από την ηγεσία του κόμματος. (BBC) (CNN)
**Το μέχρι σήμερα κυβερνών κόμμα στη Νομοθετική Συνέλευση της Ταϊβάν χάνει την αυτοδυναμία για πρώτη φορά από την ίδρυσή του, το 1911. (''The Guardian'')

;Αθλητισμός
*Στον μηχανοκίνητο αθλητισμό, ολοκληρώνεται το Ράλι Ντακάρ για το 2016 με νικητή στα αυτοκίνητα τον Γάλλο Στεφάν Πετερανσέλ για 12η φορά και στις μοτοσυκλέτες τον Τόμπι Πράις από την Αυστραλία για 1η φορά. (AFP μέσω Yahoo! News)

## 17 Ιανουαρίου
;Πόλεμος και επιθέσεις
*Σε 7 ανήλθε ο αριθμός των επιβεβαιωμένων θυμάτων από τις επιθέσεις στην Τζακάρτα που σημειώθηκαν την περασμένη εβδομάδα.
(Reuters μέσω ''Jerusalem Post'')

;Δυστυχήματα
*Σε δυστύχημα με μικρό λεωφορείο που σημειώνεται στην κυβερνητική επαρχία της Νέας Κοιλάδας στην Αίγυπτο σκοτώνονται τουλάχιστον 5 άτομα και 10 ακόμα τραυματίζονται.(Ahram Online)

;Διεθνείς σχέσεις
*Η Ευρώπη και οι Ηνωμένες Πολιτείες αίρουν τις κυρώσεις που είχαν επιβληθεί σε βάρος του Ιράν αναφορικά με το πυρηνικό του πρόγραμμα. Αρχίζει η εφαρμογή του Συλλογικού Σχεδίου Δράσης. (BBC)

## 18 Ιανουαρίου
;Πόλεμος και επιθέσεις
*Τουλάχιστον 26 άτομα σκοτώνονται και άλλα 16 τραυματίζονται έπειτα από αεροπορική επίθεση του σαουδαραβικού συνασπισμού σε κτήριο της αστυνομίας στην πρωτεύουσα της Υεμένης Σανά. (RT)

;Καταστροφές και δυστυχήματα
*Σκοτώνονται τουλάχιστον 5 στρατιώτες της Λεγεώνας των Ξένων και άλλοι 6 τραυματίζονται από χιονοστιβάδα στη διάρκεια εκπαιδευτικής άσκησης στις Άλπεις, πολύ κοντά στα ιταλικά σύνορα. (BBC)

;Νόμος και έγκλημα
*Συλλαμβάνεται στην πόλη Μοχαμέντια του Μαρόκου ένας ύποπτος για τις επιθέσεις που έγιναν στο Παρίσι πριν από δύο μήνες. (Sky News)

;Πολιτική και εκλογές
*Στην Πρώην Γιουγκοσλαβική Δημοκρατία της Μακεδονίας, o πρωθυπουργός Νίκολα Γκρούεφσκι αποφασίζει τη διεξαγωγή πρόωρων βουλευτικών εκλογών για τις 24 Απριλίου. (in.gr)

## 19 Ιανουαρίου
;Πόλεμος και επιθέσεις
*Η Επιτροπή των Ηνωμένων Εθνών για τα Ανθρώπινα Δικαιώματα δημοσιεύει έκθεση που αναφέρει ότι τουλάχιστον 18.802 πολίτες έχουν σκοτωθεί και άλλοι 36.245 έχουν τραυματιστεί στο Ιράκ, όπου σοβεί ο εμφύλιος πόλεμος, στο διάστημα από 1 Ιανουαρίου 2014 ως 31 Οκτωβρίου 2015 με σχεδόν τους μισούς από τους θανάτους να σημειώνονται στη Βαγδάτη. (United Nations)
*Ισλαμικό Κράτος του Ιράκ και της Συρίας
**Το ΙΚΙΛ επιβεβαιώνει το θάνατο του Βρετανού εξτρεμιστή Τζιχαντιστή Τζον σε αεροπορική επίθεση τον περασμένο Νοέμβριο. (BBC)

;Τέχνες και πολιτισμός
*Το Πακιστάν αίρει έπειτα από 3 χρόνια την απαγόρευση στο YouTube έπειτα από την έναρξη μιας τοπικής έκδοσης από την Google που επιτρέπει στην κυβέρνηση να απαιτεί την αφαίρεση υλικού που θεωρεί η ίδια προσβλητικό. (Reuters μέσω Youtube)

;Οικονομία
*Μείωση παρουσιάζει η τιμή του αργού πετρελαίου, σε επίπεδο κάτω από τα 28 δολάρια το βαρέλι, που είναι το χαμηλότερο από το 2003. (The Huffington Post μέσω MSN)

## 20 Ιανουαρίου
;Πόλεμος και επιθέσεις
*Στο Πακιστάν ένοπλοι επιτίθενται στο Πανεπιστήμιο Μπαχά Χαν στην πόλη Χαρσάντα, με αποτέλεσμα να σκοτωθούν τουλάχιστον 22 άτομα. (BBC News)
*Εικόνες που ελήφθησαν από δορυφόρο και δημοσίευσε το Associated Press αποκαλύπτουν ότι καταστράφηκε εντελώς από το ΙΚΙΛ το Μοναστήρι του Αγίου Ηλία στη Μοσούλη του Ιράκ, που είναι το αρχαιότερο χριστιανικό μοναστήρι στο Ιράκ πριν την έλευση του Ισλάμ στη χώρα. (Independent)

;Διεθνείς σχέσεις
*Το κοινοβούλιο του Κιργιστάν ανακαλεί μια συμφωνία με τη Ρωσία για το κτίσιμο υδροηλεκτρικών εργοστασίων. (Radio Free Europe)

;Πολιτική και εκλογές
*Το κοινοβούλιο της Μολδαβίας εγκρίνει τη νέα κυβέρνηση στη χώρα, παρά τις διαδηλώσεις που συνεχίζονται και ζητούν τη διεξαγωγή πρόωρων εκλογών. (Radio Free Europe/Radio Liberty)

;Επιστήμη και τεχνολογία
*Η NASA και η Εθνική Υπηρεσία Παρακολούθησης των Ωκεανών και της Ατμόσφαιρας (ΝΟΑΑ) ανακοινώνουν ότι το 2015 ήταν το θερμότερο έτος που έχει καταγραφεί ποτέ από το 1890, οπότε άρχισαν να καταγράφονται τα μετεωρολογικά φαινόμενα. (NASA)

## 21 Ιανουαρίου
;Πόλεμος και επιθέσεις
*Εξτρεμιστές της Αλ Σαμπάμπ επιτίθενται στην παραλία της Μογκαντίσου, πρωτεύουσας της Σομαλίας, με αποτέλεσμα να σκοτωθούν τουλάχιστον 20 άτομα. (BBC) (The Telegraph)

;Τέχνες και κουλτούρα
*Η τοπική αστυνομία στο Τατζικιστάν ξύρισαν τις γενειάδες περί των 13.000 αντρών, έκλεισαν περισσότερα από 150 καταστήματα που διέθεταν προς πώληση παραδοσιακό μουσουλμανικό ρουχισμό και έπεισαν γύρω στις 1.800 γυναίκες και κορίτσια να σταματήσουν να φορούν ισλαμικές μαντίλες το 2015 στο πλαίσιο εκστρατείας για την εξαφάνιση ξένων επιρροών στην πρώην σοβιετική δημοκρατία. (Al Jazeera μέσω MSN) (TIME)

;Διεθνείς σχέσεις
*Δύο πρώην πρόεδροι του Μπουρούντι ζητούν από το Συμβούλιο Ασφαλείας των Ηνωμένων Εθνών να εγκρίνει τη χρήση ειρηνευτικών στρατευμάτων στο Μπουρούντι προκειμένου να αποφευχθεί το ενδεχόμενο ενός ακόμα εμφυλίου πολέμου. (Reuters)

;Νόμος και έγκλημα
*Το πόρισμα της βρετανικής έρευνας για τον θάνατο του ρώσου πράκτορα Αλεξάντερ Λιτβινένκο αναφέρει ότι ο Βλαντίμιρ Πούτιν "πιθανώς" να ενέκρινε προσωπικά τη δολοφονία του πράκτορα με βάση αποτελέσματα της δημόσιας έρευνας. (CNN)

;Πολιτική και εκλογές
*Ανοίγει τις εργασίες του στο Ανόι το 12ο εθνικό συνέδριο του κομμουνιστικού Κόμματος του Βιετνάμ, το οποίο θα διαρκέσει 8 ημέρες και θα επιλέξει τους ηγέτες της χώρας για την επόμενη πενταετία.(AP μέσω ABC News America)

## 22 Ιανουαρίου

;Διεθνείς σχέσεις
*Η αμερικανική κυβέρνηση επιβάλλει νέους περιορισμούς στην έκδοση βίζας για ταξιδιώτες από την Ευρώπη, την Ιαπωνία και την Αυστραλία με ελάχιστες εξαιρέσεις. Τα νέα μέτρα λαμβάνονται για λόγους ασφαλείας, εξαιτίας των πρόσφατων επιθέσεων στη Γαλλία. (CNN), (NYT), (Radio Free Europe/Radio Liberty)

;Νόμος και έγκλημα
*Πρώην μαθητής σχολείου πυροβολεί και σκοτώνει τα 2 αδέρφια του στο σπίτι, και στη συνέχεια δύο γυναίκες, ανάμεσα στις οποίες και μία δασκάλα σε σχολείο στη Λα Λότσε του Σασκάτσουαν του Καναδά και τραυματίζει άλλους. Ένας ύποπτος συλλαμβάνεται. (CBC) (Reuters)

;Πολιτική και εκλογές
*Διεξάγονται πρόωρες εκλογές για κοινοβούλιο στο Βανουάτου. (BBC)

## 23 Ιανουαρίου
;Πόλεμος και επιθέσεις
*Σε αεροπορικές επιθέσεις σε περιοχές που βρίσκονται υπό τον έλεγχο του ΙΚΙΛ στην Ντέιρ ες Ζορ της ανατολικής Συρίας σκοτώνονται 47 άμαχοι, όπως αναφέρει το Συριακό Παρατηρητήριο για τα Ανθρώπινα Δικαιώματα. (Sky News Australia)
*Σκοτώνονται από Ιορδανούς στρατιώτες 12 "εισβολείς" και αρκετοί άλλοι τραυματίζονται στα σύνορα με τη Συρία και εξουδετερώνεται η απόπειρα από δεκάδες άτομα να εισέλθουν παράνομα στο βασίλειο. Κατασχέθηκαν από τους στρατιώτες περισσότερα από 2 εκατομμύρια ναρκωτικά σε χάπια. (Reuters) 

;Διεθνείς σχέσεις
*Η Κίνα και το Ιράν συμφωνούν στη σύσφιξη των εμπορικών τους δεσμών ανάμεσα στις δύο χώρες, έπειτα από την επίσκεψη του προέδρου Σι Γινπίν στην Τεχεράνη. Ο Πρόεδρος του Ιράν Χασάν Ρουχανί, ανέφερε ότι η εμπορική συμφωνία σηματοδοτεί "το ξεκίνημα μιας νέας εποχής" στις περσοκινεζικές σχέσεις. (Bloomberg)

;Νόμος και έγκλημα
*Γύρω στους 200 πρόσφυγες καταλαμβάνουν το γαλλικό λιμάνι του Καλαί, το οποίο κλείνει μετά το συμβάν. Προηγήθηκε διαδήλωση υπέρ των προσφύγων. (Reuters) 

;Πολιτική και εκλογές
*Χιλιάδες Πολωνοί διαμαρτύρονται εναντίον των σχεδίων της κυβέρνησης για να περιορίσουν την ιδιωτικότητα και την ελευθερία κάνοντας πορείες και συλλαλητήρια στη Βαρσοβία και σε άλλες πόλεις. (BBC News)

## 24 Ιανουαρίου
;Πόλεμος και επιθέσεις
*Ο στρατός της Συρίας θέτει υπό τον έλεγχό του τη στρατηγικής σημασίας πόλη Ραμπία στην κυβερνητική επαρχία Λατάκια. Η πόλη τελούσε υπό τον έλεγχο των ανταρτών από το 2012. (AFP μέσω Global Post) 

;Καταστροφές
*Σφοδρές χιονοπτώσεις πλήττουν την Ιαπωνία, με αποτέλεσμα τουλάχιστον 2 νεκρούς και το λιγότερο 100 τραυματίες. Για πρώτη φορά έπειτα από 155 χρόνια χιόνισε στο νησί Αμάμι Οσίμα στη νότια επαρχία Καγκοσίμα. (''The Japan Times'')
*Σεισμός μεγέθους 6,8 Ρίχτερ πλήττει τη νοτιοδυτική Αλάσκα, με αποτέλεσμα 10.000 άτομα στην περιοχή Άνκορεϊτζ να μείνουν χωρίς ρεύμα και να εκκενωθούν πολλά σπίτια στη Χερσόνησο Κενάι. Δεν υπήρξε τσουνάμι μετά το σεισμό. (USGS) (ABC) (''The Los Angeles Times'')

;Πολιτική και εκλογές
*Ο Μαρσέλο Ρεμπέλου ντε Σόουζα εκλέγεται από τον πρώτο γύρο Πρόεδρος της Πορτογαλίας με ποσοστό 52,9%. (naftemporiki.gr)

;Αθλητισμός
*Στο σούμο, ο Κοτοσογκίκου Καζουχίρο κερδίζει το πρώτο του πρωτάθλημα πρώτης κατηγορίας (makuuchi) και τερματίζεται έπειτα από μια δεκαετία η μη κατοχή του τίτλου από αθλητή γεννημένο στην Ιαπωνία. (Kyodo μέσω ''Nikkei Asia Review'') (Reuters μέσω ''Daily Mail'')

## 25 Ιανουαρίου
;Πόλεμος και επιθέσεις
*Βομβιστές αυτοκτονίας, πιθανότατα μέλη της Μπόκο Χαράμ, σκοτώνουν τουλάχιστον 32 και τραυματίζουν άλλα 66 άτομα στο βόρειο Καμερούν, κοντά στα σύνορα με τη Νιγηρία. (Reuters Africa) 

;Καταστροφές και δυστυχήματα
*Κύμα ψύχους πλήττει πολλές περιοχές της Ασίας. 
**Τουλάχιστον 85 άτομα πεθαίνουν από το κρύο στην Ταϊβάν, ενώ δεκάδες χιλιάδες σε Κίνα και Νότια Κορέα μένουν εγκαταλελειμμένα σε αεροδρόμια σε πολλές ασιατικές πόλεις. (Focus Taiwan), (CNN)

;Διεθνείς σχέσεις
*Ο υπουργός Εσωτερικών της Γερμανίας Τόμας Ντε Μεζιέρ απειλεί την Ελλάδα με έξοδο από τη ζώνη των χωρών Σένγκεν εάν δεν αναχαιτίσει το κύμα προσφύγων που συρρέουν προς την Πρώην Γιουγκοσλαβική Δημοκρατία της Μακεδονίας. (''The Telegraph'')

## 26 Ιανουαρίου
;Πόλεμος και επιθέσεις
*Σε βομβιστική επίθεση αυτοκτονίας σε συνοριακό φυλάκιο στην πόλη Χομς σκοτώνονται τουλάχιστον 22 άτομα. Την ευθύνη για την επίθεση αναλαμβάνει το ΙΚΙΛ. (AFP μέσω ''Daily Mail'') (Reuters Canada) 

;Διεθνείς σχέσεις
*Η Ρουμανία χορηγεί στη γειτονική Μολδαβία δάνειο ύψους 65 εκατ. $ (60 εκατ. ευρώ) για να αποσοβήσει την οικονομική κατάρρευση και να διασφαλίσει ότι συνεχίζεται η πορεία της χώρας για ένταξη στην ΕΕ, με τον όρο να εφαρμοστούν από τη μολδαβική κυβέρνηση σημαντικές μεταρρυθμίσεις. Η χώρα έχει αλλάξει 6 πρωθυπουργούς εδώ και έναν χρόνο. (AP) (Reuters) (''The New York Times'')

;Νόμος και έγκλημα
*Οι ομοσπονδιακές αστυνομικές αρχές συλλαμβάνουν τον αρχηγό των καουμπόηδων Άμον Μπάντι που κατέλαβαν το εθνικό καταφύγιο Μάλχερ και αρκετούς από τους υποστηρικτές του στη διάρκεια ανταλλαγής πυροβολισμών σε δρόμο της κομητείας Χάρνι στο Όρεγκον. Κατά την ανταλλαγή σκοτώνεται ένας ιδιοκτήτης ράντσου από την Αριζόνα, που ήταν και εκπρόσωπος των καταληψιών. (CNN), (Oregon Live)

;Πολιτική και εκλογές
*Ο Πρόεδρος των Νήσων Μάρσαλ Κάστεν Νέμρα ηττάται σε πρόταση δυσπιστίας στο κοινοβούλιο και παραιτείται.(Radio New Zealand International)

## 27 Ιανουαρίου

;Καταστροφές και δυστυχήματα
*Ο αριθμός των νεκρών από την καταιγίδα που έπληξε τις ανατολικές Ηνωμένες Πολιτείες αυξήθηκε σε 50. (AP)

;Υγεία
*Αρκετά κρούσματα του ιού Ζίκα έχουν ανακοινωθεί στη Δανία, την Ιταλία, την Ελβετία, το Ηνωμένο Βασίλειο και την Ισπανία. (RT)

;Πολιτική και εκλογές
*Η Χίλντα Χάινε εκλέγεται από το κοινοβούλιο Πρόεδρος των Νήσων Μάρσαλ και γίνεται η πρώτη γυναίκα στο αξίωμα αυτό σε οποιαδήποτε χώρα της Μικρονησίας. Διαδέχεται τον Κάστεν Νέμρα, ο οποίος ανατράπηκε με πρόταση μομφής στις 26 Ιανουαρίου. (Radio New Zealand International)
*Παραιτείται η Γαλλίδα υπουργός Δικαιοσύνης Κριστιάν Τομπιρά. (France 24) (CNN) 
*Στο Βιετνάμ επανεκλέγεται ο συντηρητικός Νγκουγέν Φου Τρον στο αξίωμα του Γενικού Γραμματέα του κομμουνιστικού Κόμματος. (AP μέσω ABC News) (Channel NewsAsia) 

;Επιστήμη και τεχνολογία
* Τεχνητή νοημοσύνη
** Ένα πρόγραμμα υπολογιστή που λέγεται AlphaGo, ενισχυμένο από το DeepMind, νικά τον πρωταθλητή Ευρώπης στο επιτραπέζιο παιχνίδι Go Φαν Χούι με 5-0. Είναι η πρώτη φορά που η τεχνητή νοημοσύνη κερδίζει έναν επαγγελματία παίκτη στο αρχαιότατο αυτό κινέζικο παιγνίδι στρατηγικής. (BBC) (MIT Technology Review) 

## 28 Ιανουαρίου
;Καταστροφές και δυστυχήματα
*Από βύθιση πλοιαρίου που μεταφέρει ΚΟύρδους πρόσφυγες στη Σάμο πνίγονται τουλάχιστον 24 άτομα, ανάμεσα στα οποία και αρκετά παιδιά, με 11 άλλα να αγνοούνται. (''The New York Times'') (NBC News)

;Υγεία
*Ο Παγκόσμιος Οργανισμός Υγείας προβαίνει στη σύσταση έκτακτης επιτροπής για την αντιμετώπιση της διάδοσης του ιού Ζίκα στην Αμερική. (''The Washington Post'')

;Νόμος και έγκλημα
*Αρχίζει η δίκη του πρώην προέδρου της Ακτής Ελεφαντοστού Λοράν Γκμπαγκμπό για εγκλήματα κατά της ανθρωπότητας στο Διεθνές Ποινικό Δικαστήριο στη Χάγη. (BBC)

## 29 Ιανουαρίου
;Πόλεμος και επιθέσεις
*Σε επίθεση που σημειώνεται σε σιιτικό τέμενος στην ανατολική επαρχία της Σαουδικής Αραβίας σκοτώνονται τουλάχιστον 3 άτομα και άλλα 7 τραυματίζονται. (The News Hub)

;Οικονομία
*Η αμερικανική Xerox ανακοινώνει ότι διαιρείται σε 2 άλλες εταιρείες. (Reuters) 

;Καταστροφές
*Σε χιονοστιβάδα που πλήττει την περιοχή κοντά στο Μακ Μπράιντ της Βρετανικής Κολομβίας σκοτώνονται 5 άτομα.
(CBC)

;Πολιτική και εκλογές
*Η Μεξικανική Ομοσπονδιακή Περιφέρεια μετονομάζεται επίσημα σε Πόλη του Μεξικού και γίνεται μια από τις 32 πρωτεύουσες διοικητικές οντότητες στο Μεξικό. (''The Guardian)''

## 30 Ιανουαρίου
;Οικονομία
*Το Facebook και το θυγατρικό του Instagram απαγορεύουν τις ιδιωτικές πωλήσεις όπλων από άτομο σε άτομο μέσω των υπηρεσιών τους.
(CNBC) (''The Christian Science Monitor'')

;Καταστροφές και δυστυχήματα
**Γύρω στα 40 άτομα πνίγονται και 75 διασώζονται έπειτα από βύθιση βάρκας με πρόσφυγες στην περιοχή μεταξύ Τουρκίας και Ελλάδας.
(Reuters) 
;Υγεία
*Οι υγειονομικές αρχές στην Τζαμάικα επιβεβαιώνουν το πρώτο κρούσμα από τον ιό Ζίκα σε ένα 4χρονο παιδί που είχε επιστρέψει από ταξίδι στο Τέξας. (USA TODAY)

;Πολιτική
*Περί το μισό εκατομμύριο Ιταλών διαδηλώνουν στη Μεγάλη Πλατεία της Ρώμης κατά της επικείμενης νομοθεσίας που θα δώσει περισσότερα δικαιώματα στα ζευγάρια ομοφύλων, συμπεριλαμβανομένης και της υιοθεσίας παιδιών. (AP μέσω ''The New York Times'') (Reuters)  (NBC News) (''The Local'')

;Αθλητισμός
*Στην αντισφαίριση, η Γερμανίδα Αντζελίκ Κέρμπερ νικά (2–1) την κάτοχο του τίτλου Σερένα Γουίλιαμς από τις ΗΠΑ, με 6-4, 3–6, 6–4, και κατακτά τον τίτλο του απλού των γυναικών στον τελικό του Αυστραλιανού Όπεν. Είναι ο πρώτος τίτλος Γκραν Σλαμ για την Κέρμπερ. (ABC News Australia), (''The Guardian'')

## 31 Ιανουαρίου
;Πόλεμος και επιθέσεις
*Τουλάχιστον 100 άτομα σκοτώνονται σε επίθεση της Μπόκο Χαράμ στο χωριό Νταλορί 4 χλμ από το Μαϊντουγκούρι της Νιγηρίας. (Sahara Reporters)
*Σε διπλή βομβιστική επίθεση αυτοκτονίας σε τζαμί της πόλης Σάιντα Ζαϊνάμπ σκοτώνονται τουλάχιστον 60 άνθρωποι και 110 τραυματίζονται. Το ΙΚΙΛ αναλαμβάνει την ευθύνη για την επίθεση. (NBC News) (''The Jerusalem Post'')

;Καταστροφές και δυστυχήματα
*Από σύγκρουση τρένου με φορτηγό στο Κάιρο σκοτώνονται 7 άτομα. (Business Standard)
*Εξάλλου, σε καραμπόλα οχημάτων στην Αίγυπτο, σκοτώνονται τουλάχιστον 21 άτομα και 16 τραυματίζονται σε δρόμο κοντά στην πόλη Μπενί Σουέφ. (Omaha)
*Από πυρκαγιά σε εργοστάσιο στην ανατολική επαρχία Σοκόλνικι της Μόσχας πεθαίνουν τουλάχιστον 12 άτομα. Η αστυνομία υποψιάζεται εμπρηστική επίθεση. (RT)

;Αθλητισμός
*Στην αντισφαίριση στον τελικό του μονού του Αυστραλιανού Όπεν τον τίτλο κερδίζει στους άντρες ο κάτοχος του τίτλου Νόβακ Τζόκοβιτς επικρατώντας του Βρετανού Άντι Μάρεϊ στον τελικό με 3-0 σετ (6-1, 7-5, 7-6). Είναι ο 6ος τίτλος για τον Σέρβο τενίστα στην Αυστραλία. (contra.gr) 

 
01